[image: ]

Utlysing av stipend til arbeid med masteroppgåve 

Helse Førde lyser ut inntil fire stipend for tilsette med profesjonsutdanning på bachelornivå i helse- eller sosialfag, til arbeid med masteroppgåve. Kvart stipend er på 15 000 kr og skal nyttast i 2027.
Søknadsfrist er 01.11.2026 kl. 16.00
Føremål:
Stipendet skal bidra til å utvikle forskingskompetanse innan helse og helsetenester, og setje søkjelys på viktige problemstillingar for Helse Førde.
Vilkår:
· Prosjektet skal vere innan klinisk pasientretta forsking og helsetenesteforsking.
· Søkjar må vere teken opp til eit masterprogram og dokumentere at ein er i gang med eller skal i gang med gjennomføring av masterprosjektet. 
· For at søknaden skal bli vurdert skal seksjonsleiar ha gjeve tilråding som ein e-post stadfesting. 
· Søkjarar skal som hovudregel ha fast tilsetjing i Helse Førde i minimum 50 prosent stilling, eller ha permisjon frå ei fast stilling med minimum denne stillingsstorleiken. Tilsette i mellombelse stillingar kan også søkje. I desse høva vil det ved vurdering leggjast særskilt vekt på uttale frå seksjonsleiar.
· Stipendet vert disponert via seksjonsleiar og kan nyttast til frikjøp av studenten eller driftsmidlar (reisekostnadar, kostnadar ved datainnsamling, litteratur med mer). 
· Stipendet må nyttast i løpet av 2027.
Kriterium ved vurdering:
· Relevans for Helse Førde.
· Potensialet for pasientretta forsking og helsetenesteforsking.
· Kopling til eit lokalt forskings- eller innovasjonsprosjekt vil styrkje søknaden.
· Kopling til ei lokal forskingsgruppe vil styrkje søknaden.
· Relevans for tenesteutvikling og/eller samhandling. 
· Om søkjarar elles står likt, vert personar som er i gang med skriving av masteroppgåve prioritert.
Utfylt søknadsskjema med vedlegg skal sendast elektronisk som eit samla dokument i PDF til soknad@helse-forde.no. Det vert sendt stadfesting om at søknad er motteken. Søknadane vert vurdert av ein intern vurderingskomité. Tildeling skjer medio februar. Alle søkjarar får svar.
Spørsmål kan rettast til Anna Julie Kjøl Høyvik, rådgjevar ved Seksjon for Forsking og innovasjon, anna.julie.kjol.hoyvik@helse-forde.no, tlf: 98 86 70 80. 

